Lives of the Mayfair Witches

The Lives of the Mayfair Witches er en trilogi skrevet av den amerikanske forfatteren Anne Rice. Bøkene handler om familien Mayfair, hjemsøkt av demonen Lasher gjennom generasjoner. Trilogien består av: «The Witching Hour», «Lasher» og «Taltos».

Mayfair- heksene

Familiens Historie

Opprinnelsen til Mayfair-heksene går tilbake til Suzanne Mayfair, som var den første til å «herske over» Lasher, etter å ha vekket ånden hans i Donnelaith, Skottland. Lasher lovte Mayfair-familien rikdom og makt i bytte mot deres hjelp til å gjøre ham levende. Lasher tror at Mayfair heksene har makt nok til å bringe ham til verden, og ønsker i hemmelighet å underlegge seg verden med sitt avkom.

Lasher

Leseren vil oppdage at Lasher tilhører Taltos, en nesten utdødd rase av supermennesker som en gang okkuperte høylandene i Skottland. Da romerne kom til landet ønsket de å få barn med Taltosene, i den tro at de ville få militær makt hvis de kunne få sønner som ville vokse til manndom i løpet av timer. Men da de ikke klarte å få barn med Taltosene, bestemte de å ødelegge dem. Senere da kristendommen kom til Skottland, omvendte Ashlar, den daværende lederen av Taltosene, til den nye religionen og fordømte alle som ikke omvendte. (Inkludert kona si, som han brente på bålet.)

Heksene

Dette er de 14 heksene, kronologisk:

 Suzanne Mayfair (?-1664)
 Deborah Mayfair (1652–1689), Comtesse de Montclève
 Charlotte Mayfair (1667–1743)
 Jeanne-Louise Mayfair (1690–1771)
 Angélique Mayfair (1725-?)
 Marie-Claudette Mayfair (1760–1831)
 Marguerite Mayfair (1799–1891)
 Katherine Mayfair (1830–1905). Den ekte heksen fra denne perioden var egentlig hennes bror, Julien Mayfair (1829–1914)
 Mary Beth Mayfair (1872–1925)
 Stella Mayfair (1901–1929)
 Antha Mayfair (1921–1941)
 Deirdre Mayfair (1941–1989)
 Rowan Mayfair (1959–)
 Mona Mayfair (1976–2004) (blir til en vampyr)
Suzanne Mayfair er opphav til bokas hovedpersoner, Mayfair-heksene i Garden District, New Orleans, Louisiana. Suzanne Mayfairs historie begynner og slutter i Donnelaith, Skottland, hvor hun er landsbyens healer. I nærværet av sin datter, Deborah, tilkaller hun ånden Lasher. Han tiltrekker seg Suzanne ved å tjene og forføre henne. Suzanne er beskrevet av hennes etterfølgere som en «simpel jente» eller en uintelligent kvinne, og de sier at hun ikke egentlig visste hva hun gjorde da hun tilkalte demonen som ville hjemsøke familien hennes i århundrer. Suzanne blir beskyldt for uhell rundt i landsbyen som utvilsomt er forårsaket av Lasher, og blir brent på bålet i 1664. Hennes datter unnslipper denne skjebnen fordi hun ble unnfanget på Maidagen, og kan muligens være datteren til Jarlen av Donnelaith. 

Deborah Mayfair (født 1652, død 1689) er en av formødrene til bokas hovedpersoner, Mayfair-heksene. Deborah hadde kullsort hår og blå øyne. Hun ble unnfanget under Maifestivalen, og var muligens datteren til Jarlen av Donnelaith, Skottland. Petyr van Abel, et medlem av Talamasca, var i Donnelaith da Suzanne ble henrettet. Han reddet Deborah og tok henne med til Amsterdam, med Lasher følgende etter. Mens hun var på Montclève, Deborah, i tillegg til å føde Charlotte, fikk to sønner med Greven; Chrétien og Phillipe. Deborah ble landsbyens healer i Montclève. Senere var Greven utro mot Deborah, og i den tro at Deborah ville ha hevn sørget Lasher for at Greven kom utfor et dødelig uhell. Da Deborah ikke klarte å redde Greven, beskyldte grevens mor Deborah for heksekraft. Hun ble stilt for retten og funnet skyldig. 

Kategori:Romaner fra USA